title: Komission täytäntöönpanoasetus (EU) 2019/2128, annettu 12 päivänä marraskuuta 2019, sellaisia tavaroita koskevan virallisen todistuksen mallista sekä myöntämissäännöistä, jotka toimitetaan unionista lähteville aluksille ja on tarkoitettu laivamuonitukseen tai miehistön ja matkustajien kulutukseen tai jotka toimitetaan johonkin Naton tai Yhdysvaltojen sotilastukikohtaan (ETA:n kannalta merkityksellinen teksti)

text:
                  12.12.2019

                  FI

                  Euroopan unionin virallinen lehti

                  L 321/114

         KOMISSION TÄYTÄNTÖÖNPANOASETUS (EU) 2019/2128,
         annettu 12 päivänä marraskuuta 2019,
         sellaisia tavaroita koskevan virallisen todistuksen mallista sekä myöntämissäännöistä, jotka toimitetaan unionista lähteville aluksille ja on tarkoitettu laivamuonitukseen tai miehistön ja matkustajien kulutukseen tai jotka toimitetaan johonkin Naton tai Yhdysvaltojen sotilastukikohtaan
         (ETA:n kannalta merkityksellinen teksti)
         EUROOPAN KOMISSIO,
         Joka ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 77 artiklan 3 kohdan a alakohdan ja 90 artiklan a ja f alakohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan säännöt, joita jäsenvaltioiden toimivaltaisten viranomaisten on noudatettava suorittaessaan unioniin tulevien eläinten ja tavaroiden virallista valvontaa elintarvikeketjua koskevan unionin lainsäädännön noudattamisen varmistamiseksi.

                     (2)

                     Komission delegoidussa asetuksessa (EU) 2019/2124 (2) vahvistetaan säännöt, jotka koskevat sellaisten kolmansista maista peräisin olevien eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetysten virallista valvontaa, jotka varastoidaan unionin alueella sijaitseviin varastoihin ja jotka on tarkoitus toimittaa johonkin unionin alueella tai jossakin kolmannessa maassa sijaitsevaan Naton tai Yhdysvaltojen sotilastukikohtaan tai unionista lähtevälle alukselle laivamuonitukseen tai miehistön ja matkustajien kulutukseen.

                     (3)

                     Delegoidussa asetuksessa 2019/2124 säädetään erityisesti, että kyseisten eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetysten mukana on oltava virallinen todistus niiden lähtiessä varastosta.

                     (4)

                     Delegoidussa asetuksessa 2019/2124 säädetään lisäksi, että kolmansista maista peräisin olevien eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetyksiin, jotka on tarkoitettu unionista lähtevään alukseen, on liitettävä virallinen todistus, kun ne kuljetetaan rajatarkastusasemalta alukselle.

                     (5)

                     Selkeyden ja johdonmukaisuuden vuoksi on aiheellista vahvistaa yksi virallisen todistuksen malli sellaisten kolmansista maista peräisin olevien eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetyksiä varten, jotka on tarkoitettu toimitettaviksi unionista lähteville aluksille laivamuonitukseen tai miehistön ja matkustajien kulutukseen tai unionin alueella tai jossakin kolmannessa maassa sijaitseviin Naton tai Yhdysvaltojen sotilastukikohtiin.

                     (6)

                     Lähetys kootaan usein varastoissa. Tällaiset lähetykset voivat muodostua tavaroista, jotka on saatu useista eri alkuperää olevista tai eri tuoteluokkia sisältävistä lähetyksistä. Hallinnollisen rasitteen vähentämiseksi näissä vasta kootuissa lähetyksissä olevien tavaroiden osalta olisi käytettävä yhtä yksittäistä virallista todistusta. Tavaroiden jäljitettävyys olisi varmistettava ilmoittamalla virallisessa todistuksessa sen yhteisen terveyttä koskevan tuloasiakirjan (CHED-asiakirjan) numero, joka on niiden alkuperäisten lähetysten mukana, joista tavarat on saatu.

                     (7)

                     Toimivaltaiset viranomaiset voivat antaa virallisen todistuksen joko paperilla tai sähköisessä muodossa. Sen vuoksi on aiheellista vahvistaa virallisen todistuksen myöntämistä koskevat vaatimukset kummassakin tapauksessa.

                     (8)

                     Komission täytäntöönpanoasetuksessa (EU) 2019/1715 (3) vahvistettuja sääntöjä, joita sovelletaan sähköisten todistusten myöntämiseen ja virallisten todistusten sähköisen allekirjoituksen käyttöön, olisi johdonmukaisuuden vuoksi sovellettava myös tässä asetuksessa vahvistettavaan virallisen todistuksen malliin.

                     (9)

                     Todistusmallit sisältyvät komission päätöksellä 2003/623/EY (4) ja komission päätöksellä 2004/292/EY (5) perustettuun sähköiseen Traces-järjestelmään, jonka tarkoituksena on helpottaa ja nopeuttaa hallinnollisia menettelyjä unionin rajoilla ja tullivarastoissa sekä mahdollistaa sähköinen viestintä osapuolten välillä. Tämän vuoksi tässä asetuksessa vahvistettavan virallisen todistuksen mallin muoto ja sen täyttämistä koskevat huomautukset olisi mukautettava Traces-järjestelmään.

                     (10)

                     Asetuksen (EU) 2017/625 133 artiklan 4 kohdan mukaisesti Traces-järjestelmä integroidaan virallisen valvonnan tiedonhallintajärjestelmään (IMSOC). Tässä asetuksessa vahvistettava virallisen todistuksen malli olisi tämän vuoksi mukautettava IMSOC:iin.

                     (11)

                     Asetusta (EU) 2017/625 sovelletaan 14 päivästä joulukuuta 2019. Tämän vuoksi myös tässä asetuksessa vahvistettuja sääntöjä olisi sovellettava mainitusta päivästä.

                     (12)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Määritelmä
            Tässä asetuksessa sovelletaan komission delegoidun asetuksen 2019/2124 2 artiklan 3 kohdassa esitettyä ’varaston’ määritelmää.

            2 artikla
            Virallisen todistuksen malli

               1.   Komission delegoidun asetuksen 2019/2124 21 artiklan 1 kohdan ja 29 artiklan c alakohdan soveltamiseksi tämän asetuksen liitteessä olevassa I osassa esitettyä virallisen todistuksen mallia on käytettävä sellaisten eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetysten viralliseen sertifiointiin, jotka toimitetaan

                           a)

                           unionista lähteville aluksille ja jotka on tarkoitettu laivamuonitukseen tai miehistön ja matkustajien kulutukseen, tai

                           b)

                           unionin alueella sijaitsevasta varastosta unionin alueella tai jossakin kolmannessa maassa sijaitseviin Naton tai Yhdysvaltojen sotilastukikohtiin.

                     Virallinen todistus voidaan antaa joko paperimuodossa tai sähköisesti IMSOC:n kautta.

               2.   Jos lähetys kootaan varastossa, ja se muodostuu eri alkuperää olevista tuotteista tai tuoteluokista, tällaisen lähetyksen mukaan liitettäväksi voidaan antaa yksi yhteinen virallinen todistus.

            3 artikla

               Sellaisia virallisia todistuksia koskevat vaatimukset, joita ei toimiteta IMSOC:iin
            Virallisten todistusten, joita ei toimiteta IMSOC:iin, on täytettävä seuraavat vaatimukset:

                        1.

                        Todistuksen myöntävän virkamiehen allekirjoituksen lisäksi virallisessa todistuksessa on oltava virallinen leima. Allekirjoituksen ja leiman värin on oltava eri kuin painoväri.

                        2.

                        Todistuksen myöntävän virkamiehen on viivattava yli viralliseen todistukseen sisältyvät väittämät, joilla ei ole merkitystä, ja merkittävä ne nimikirjaimillaan ja leimalla, tai poistettava ne todistuksesta kokonaan.

                        3.

                        Virallinen todistus koostuu

                                    a)

                                    yhdestä ainoasta paperiarkista; tai

                                    b)

                                    useasta paperiarkista, jotka ovat osa yhtenäistä ja jakamatonta kokonaisuutta; tai

                                    c)

                                    useasta peräkkäisestä sivusta, jotka on numeroitu niin, että siitä käy ilmi, että sivu on yksi rajallisesta määrästä peräkkäisiä sivuja.

                        4.

                        Jos virallisessa todistuksessa on useita peräkkäisiä sivuja, kullakin sivulla on oltava asetuksen (EU) 2017/625 89 artiklan 1 kohdan a alakohdassa tarkoitettu yksilöllinen koodi ja todistuksen myöntävän virkamiehen allekirjoitus ja virallinen leima.

                        5.

                        Virallinen todistus on myönnettävä, ennen kuin lähetykset, joihin se liittyy, lähtevät rajatarkastusasemasta tai varastosta vastaavien toimivaltaisten viranomaisten valvonnasta.

            4 artikla
            IMSOC:iin toimitettavia virallisia todistuksia ja sähköisen allekirjoituksen käyttöä koskevat vaatimukset

               1.   IMSOC:iin toimitettavien virallisten todistusten on perustuttava tämän asetuksen liitteessä olevassa 1 osassa vahvistettuun virallisen todistuksen malliin.

               2.   Virallinen todistus on toimitettava IMSOC:iin, ennen kuin lähetykset, joihin se liittyy, lähtevät rajatarkastusasemasta tai varastosta vastaavien toimivaltaisten viranomaisten valvonnasta.

               3.   IMSOC:iin toimitettavien virallisten todistusten on täytettävä sähköisen virallisen todistuksen myöntämistä ja sähköisen allekirjoituksen käyttöä koskevat vaatimukset, jotka vahvistetaan täytäntöönpanoasetuksen (EU) 2019/1715 39 artiklassa.

            5 artikla
            Virallisen todistuksen täyttämistä koskevat huomautukset
            Virallista todistusta täytettäessä on otettava huomioon tämän asetuksen liitteessä olevassa 2 osassa esitetyt huomautukset.

            6 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 95, 7.4.2017, s. 1.

            (2)  Komission delegoitu asetus (EU) 2019/2124, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä kauttakuljetettavien, uudelleenlastattavien ja määräpaikkaan unionin kautta jatkokuljetettavien eläinten ja tavaroiden lähetysten virallista valvontaa koskevien sääntöjen osalta sekä komission asetusten (EY) N:o 798/2008, (EY) N:o 1251/2008, (EY) N:o 119/2009, (EU) N:o 206/2010, (EU) N:o 605/2010, (EU) N:o 142/2011 ja (EU) N:o 28/2012, komission täytäntöönpanoasetuksen (EU) 2016/759 ja komission päätöksen 2007/777/EY muuttamisesta (katso tämän virallisen lehden sivu 73).

            (3)  Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (’IMSOC-asetus’) (EUVL L 261, 14.10.2019, s.37).

            (4)  Komission päätös 2003/623/EY, tehty 19 päivänä elokuuta 2003, yhdennetyn eläinlääkinnällisen Traces-tietojärjestelmän kehittämisestä (EUVL L 216, 28.8.2003, s. 58).

            (5)  Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta ja päätöksen 92/486/ETY muuttamisesta (EUVL L 94, 31.3.2004, s. 63).

            LIITE
            OSA 1

               Virallisen todistuksen malli sellaisia kolmansista maista peräisin olevien eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetyksiä varten, jotka toimitetaan unionista lähteville aluksille tai Naton tai Yhdysvaltojen sotilastukikohtiin

            OSA 2

               Virallisen todistuksen täyttämistä koskevat huomautukset

               Yleistä

            Vaihtoehto valitaan merkitsemällä rasti (X) asianmukaiseen ruutuun.
            ISO-koodilla tarkoitetaan kansainvälisen standardin ISO 3166 alpha-2 mukaista maan kaksikirjaimista koodia (1).
            Jos kohdassa on mahdollista valita yksi tai useampia vaihtoehtoja, ainoastaan valitut vaihtoehdot näkyvät virallisen todistuksen sähköisessä versiossa.

               Osa I: Lähetetyn lähetyksen tiedot

                        Kohta I.1.

                        Rajatarkastusasema / toimivaltainen viranomainen: Ilmoitetaan virallisen todistuksen myöntävän rajatarkastusaseman tai tapauksen mukaan toimivaltaisen viranomaisen nimi sekä niiden Traces-viitenumero.

                        Kohta I.2.

                        Todistuksen viitenumero: Virallisen todistuksen myöntävän toimivaltaisen viranomaisen oman luokituksensa mukaisesti antama yksilöllinen pakollinen tunnus. Tämän kohdan täyttäminen on pakollista kaikissa todistuksissa, joita ei toimiteta IMSOC:iin.

                        Kohta I.2.a

                        IMSOC-viitenumero: IMSOC-järjestelmän automaattisesti antama yksilöllinen viitekoodi, jos todistus kirjataan IMSOC:iin. Tätä kohtaa ei täytetä, jos todistusta ei toimiteta IMSOC:iin.

                        Kohta I.3.

                        Lähettäjä: Jos lähetys lähetetään varastosta, ilmoitetaan sen varaston nimi ja osoite (katuosoite, kaupunki ja alue, maakunta tai valtio, rekisteröinti-/hyväksymisnumero tapauksen mukaan), josta lähetys lähetetään. Tätä kohtaa ei täytetä, jos lähetys lähetetään suoraan rajatarkastusasemalta.

                        Kohta I.4.

                        Lähetyksestä vastaava toimija: Sen luonnollisen henkilön tai oikeushenkilön nimi ja osoite (katuosoite, kaupunki ja alue, maakunta tai valtio, rekisteröinti-/hyväksymisnumero tapauksen mukaan), joka on unionissa vastuussa lähetyksen toimittamisesta määräpaikkaan.

                        Kohta I.5.

                        Määräpaikka (alus): Ilmoitetaan sen aluksen nimi, jolle lähetys on tarkoitettu, kansainvälisen merenkulkujärjestön (IMO) alukselle antama numero, sataman nimi sekä tavaroiden määränpäänä olevan jäsenvaltion nimi ja ISO-koodi. Tätä kohtaa ei täytetä, jos virallinen todistus myönnetään lähetyksen toimittamiseksi unionin alueella tai jossakin kolmannessa maassa sijaitsevaan Naton tai Yhdysvaltojen sotilastukikohtaan.

                        Kohta I.6.

                        Määräpaikka (Naton/Yhdysvaltojen sotilastukikohta): Ilmoitetaan unionin alueella sijaitsevan määränpäänä olevan Naton/Yhdysvaltojen sotilastukikohdan nimi sekä sen jäsenvaltion nimi ja ISO-koodi, jossa määränpäänä oleva Naton tai Yhdysvaltojen sotilastukikohta sijaitsee.
                        Jos määränpäänä on jossakin kolmannessa maassa sijaitseva Naton/Yhdysvaltojen sotilastukikohta, tässä kohdassa on ilmoitettava ainoastaan unionin poistumisrajatarkastusasema.
                        Tätä kohtaa ei täytetä, jos virallinen todistus myönnetään unionista lähteville aluksille suuntautuville toimituksille.

                        Kohta I.7.

                        Kuljetusväline:
                        Tunnistenumero(t): lentokoneista ilmoitetaan lennon numero, aluksista ilmoitetaan laivan nimi tai nimet, junasta ilmoitetaan junan tunnistetiedot ja vaunun numero, maantieajoneuvoista ilmoitetaan rekisterinumero ja mahdollisen perävaunun rekisterinumero. Kun kyseessä on konttilähetys, perävaunun rekisterinumero ei ole pakollinen, jos kontin numero on ilmoitettu.
                        Kun kyseessä on kuljetus lautalla, ilmoitetaan maantieajoneuvon tunnistetiedot ja rekisterinumero ja mahdollisen perävaunun rekisterinumero sekä suunnitellun lautan nimi.

                        Kontin nro:

                        Tarvittaessa vastaavat numerot. Kontin numero on ilmoitettava, jos tavarat kuljetetaan suljetuissa säiliöissä.

                        Sinetin nro:

                        Ainoastaan virallisen sinetin numero on mainittava. Virallinen sinetti on kyseessä, kun sinetti on kiinnitetty konttiin, kuorma-autoon tai junavaunuun todistuksen myöntävän toimivaltaisen viranomaisen valvonnassa.

                        Kohta I.8.

                        Tavaran kuvaus:
                        Tavaran kuvaus ja tuotetyyppi: Ilmoitetaan asianomainen yhdistetyn nimikkeistön (CN) koodi ja tariffi- ja tilastonimikkeistöstä ja yhteisestä tullitariffista 23. heinäkuuta 1987 annetussa neuvoston asetuksessa (ETY) N:o 2658/87 (2) tarkoitettu nimike.
                        Alkuperämaa: Ilmoitetaan tavaroiden alkuperämaa.
                        Alkuperäisen CHED-asiakirjan viite: Ilmoitetaan sen lähetyksen CHED-asiakirjan viite, josta kyseinen määrä tuotetta sisältäviä laatikoita on saatu.
                        Tämän kohdan mukaiset tiedot voidaan esittää myös viralliseen todistukseen liitettävässä täydentävässä asiakirjassa. Tällöin on täytettävä kohta ”Täydentävä asiakirja”, mukaan lukien täydentävän asiakirjan (täydentävien asiakirjojen) viitenumero.

                        Kohta I.9.

                        Pakkausten kokonaismäärä: Ilmoitetaan tavaralaatikoiden tai -pakkausten lukumäärä. Irtotavaralähetyksen tapauksessa tämä kohta on valinnainen.

                        Kohta I.10.

                        Kokonaisnettopaino (kg): Tämä määritellään itse tavaroiden massaksi ilman tavaraa lähinnä olevia säiliöitä tai mitään pakkauksia.

                        Kohta I.11.

                        Lähtöpäivä ja -aika: Ilmoitetaan päivämäärä ja kellonaika, jolloin kuljetusvälineen on määrä lähteä rajatarkastusasemalta tai varastolta.

               Osa II: Vakuutus

            Tämän osan täyttää virkaeläinlääkäri tai rajatarkastusasemasta tai varastosta vastaavan toimivaltaisen viranomaisen virallinen tarkastaja.

               Osa III: Vahvistus lähetyksen saapumisesta

            Tämän osan täyttää:

                        —

                        jos määräpaikka on unionista lähtevä alus: määräsatamasta vastaava toimivaltainen viranomainen tai aluksen päällikön virallinen edustaja;

                        —

                        jos määräpaikka on unionin alueella sijaitseva Naton/Yhdysvaltojen sotilastukikohta: valvonnasta Naton/Yhdysvaltojen sotilastukikohdassa vastaava toimivaltainen viranomainen;

                        —

                        jos määräpaikka on jonkin kolmannen maan alueella sijaitseva Naton/Yhdysvaltojen sotilastukikohta: poistumisrajatarkastusasemasta vastaava toimivaltainen viranomainen.

               (1)  Maiden nimien ja koodien luettelo on osoitteessa http://www.iso.org/iso/country_codes/iso-3166-1_decoding_table.htm

               (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).


title: Komission täytäntöönpanoasetus (EU) 2019/2129, annettu 25 päivänä marraskuuta 2019, tietyille unioniin tulevien eläinten ja tavaroiden lähetyksille suoritettavien tunnistustarkastusten ja fyysisten tarkastusten tiheystasojen yhdenmukaista soveltamista koskevista säännöistä (ETA:n kannalta merkityksellinen teksti)

text:
                  12.12.2019

                  FI

                  Euroopan unionin virallinen lehti

                  L 321/122

         KOMISSION TÄYTÄNTÖÖNPANOASETUS (EU) 2019/2129,
         annettu 25 päivänä marraskuuta 2019,
         tietyille unioniin tulevien eläinten ja tavaroiden lähetyksille suoritettavien tunnistustarkastusten ja fyysisten tarkastusten tiheystasojen yhdenmukaista soveltamista koskevista säännöistä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 54 artiklan 3 kohdan ensimmäisen alakohdan a ja c alakohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan säännöt, jotka koskevat jäsenvaltioiden toimivaltaisten viranomaisten toteuttamaa unioniin tulevien eläinten ja tavaroiden virallista valvontaa, jonka tarkoituksena on todentaa elintarvikeketjua koskevan unionin lainsäädännön noudattaminen.

                     (2)

                     Asetuksen (EU) 2017/625 54 artiklan 3 kohdassa annetaan komissiolle valta vahvistaa säännöt kyseisen asetuksen 47 artiklan 1 kohdan a ja b alakohdassa tarkoitettujen eläinten ja tavaroiden luokkien lähetyksille tehtävien tunnistustarkastusten ja fyysisten tarkastusten sopivan tiheystason yhdenmukaista soveltamista varten. Siksi olisi vahvistettava tunnistustarkastusten ja fyysisten tarkastusten tiheystasot sen mukaan, millainen riski kustakin eläimestä, tavarasta tai eläinten tai tavaroiden luokasta aiheutuu ihmisten, eläinten tai kasvien terveydelle, eläinten hyvinvoinnille tai – kun on kyse muuntogeenisistä organismeista – myös ympäristölle.

                     (3)

                     Sen varmistamiseksi, että tämän asetuksen nojalla vaadittavia fyysisten tarkastusten tiheystasoja noudatetaan yhdenmukaisesti, tässä asetuksessa olisi säädettävä asetuksen (EU) 2017/625 131 artiklassa tarkoitetun virallisen valvonnan tiedonhallintajärjestelmän (IMSOC) hyödyntämisestä valittaessa lähetyksiä fyysisiin tarkastuksiin.

                     (4)

                     Tämän asetuksen mukaisesti vahvistettuja tiheystasoja olisi sovellettava asetuksen (EU) 2017/625 47 artiklan 1 kohdan a alakohdassa tarkoitettuihin eläimiin ja tavaroihin, jotka on tarkoitus saattaa markkinoille. Jotta voidaan varmistaa Euroopan parlamentin ja neuvoston asetuksen (EU) 2018/848 (2) noudattaminen, rajatarkastusasemilla suoritettavien fyysisten tarkastusten tiheys olisi kuitenkin määritettävä kyseisen asetuksen 45 artiklan 5 kohdan mukaisesti.

                     (5)

                     Neuvoston direktiivissä 91/496/ETY (3) säädetään kolmansista maista unioniin tuotavien eläinten eläinlääkinnällisten tarkastusten järjestämistä koskevista säännöistä. Kyseisen direktiivin 4 artiklassa säädetään, että jokaiselle eläinten lähetykselle olisi tehtävä tunnistustarkastukset ja fyysiset tarkastukset.

                     (6)

                     Direktiivi 91/496/ETY kumotaan asetuksella (EU) 2017/625 14 päivästä joulukuuta 2019. Kun otetaan huomioon tietyistä eläinten luokista ihmisten tai eläinten terveydelle ja eläinten hyvinvoinnille aiheutuva riski, kolmansista maista unioniin tuleviin eläimiin olisi myös jatkossa sovellettava samoja tunnistustarkastusten ja fyysisten tarkastusten tiheystasoja kuin ne, jotka vahvistetaan direktiivissä 91/496/ETY tai sen mukaisesti.

                     (7)

                     Virallisen valvonnan vaikuttavuuden varmistamiseksi tunnistustarkastukset ja fyysiset tarkastukset olisi suoritettava niin, ettei lähetyksestä vastaavan toimijan ole mahdollista ennakoida, joutuuko jokin tietty lähetys fyysisten tarkastusten kohteeksi.

                     (8)

                     Komission täytäntöönpanoasetuksen (EU) 2019/2130 (4) 3 artiklassa vahvistetaan yksityiskohtaiset säännöt asetuksen (EU) 2017/625 47 artiklan 1 kohdan b alakohdassa tarkoitettuja tavaroita koskevista tunnistustarkastuksista sen mukaan, onko lähetys fyysisten tarkastusten kohteena vai ei.

                     (9)

                     Eläinperäisille tuotteille, sukusoluille ja alkioille, eläimistä saataville sivutuotteille, niistä johdetuille tuotteille, heinälle ja oljille sekä elintarvikesekoituksille suoritettavien tunnistustarkastusten ja fyysisten tarkastusten tiheyden perustason määrittämistä koskevat viitekriteerit olisi vahvistettava ottaen huomioon tiedot kuhunkin eläinten tai tavaroiden luokkaan liittyvistä riskeistä ja saatavilla olevat tieteelliset arvioinnit.

                     (10)

                     Viitekriteerien mukaisesti määritettyjä fyysisten tarkastusten tiheystasoja olisi oltava mahdollista muuttaa niiden tietojen perusteella, jotka komissio on kerännyt asetuksen (EU) 2017/625 125 artiklan 1 kohdan mukaisesti, komission asiantuntijoiden kolmansissa maissa kyseisen asetuksen 120 artiklan 1 kohdan mukaisesti suorittaman virallisen valvonnan tulosten perusteella ja IMSOC:n kautta kerättyjen tietojen perusteella.

                     (11)

                     Tämän asetuksen mukaisesti määritetyt tiheystasot olisi asetettava saataville IMSOC:n kautta, jotta voidaan varmistaa virallisen valvonnan tehokkuus.

                     (12)

                     Tiettyjen kolmansien maiden osalta, joiden kanssa unioni on tehnyt eläinlääkintäalan vastaavuussopimuksia, on asianmukaista harventaa tiettyjen tuotteiden fyysisten tarkastusten tiheyttä ottaen huomioon muun muassa aluejaon periaatteen soveltaminen, kun on kyse eläintaudista, sekä muiden eläinlääkinnällisten periaatteiden soveltaminen. Tätä asetusta sovellettaessa olisi sen vuoksi käytettävä tällaisissa eläinlääkintäalan sopimuksissa määritettyjä fyysisten tarkastusten tiheystasoja.

                     (13)

                     Komission päätöksessä 94/360/EY (5) vahvistetaan tiettyjä eläinlääkärintarkastusten kohteena olevia tavaroiden luokkia koskevat alennetut fyysisten tarkastusten tiheystasot. Koska tässä asetuksessa vahvistetaan säännöksiä päätöksen 94/360/EY soveltamisalaan kuuluvilla aloilla, kyseinen päätös olisi kumottava tässä asetuksessa yksilöidystä päivästä alkaen.

                     (14)

                     Asetusta (EU) 2017/625 sovelletaan 14 päivästä joulukuuta 2019. Tämän vuoksi myös tässä asetuksessa vahvistettuja sääntöjä olisi sovellettava mainitusta päivästä.

                     (15)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde ja soveltamisala
            Tässä asetuksessa vahvistetaan säännöt asetuksen (EU) 2017/625 47 artiklan 1 kohdan a ja b alakohdassa tarkoitettujen eläinten ja tavaroiden lähetyksille, jotka on tarkoitettu saatettavaksi markkinoille, suoritettavien tunnistustarkastusten ja fyysisten tarkastusten sopivan tiheystason yhdenmukaista soveltamista varten.

            2 artikla
            Määritelmät
            Tässä asetuksessa tarkoitetaan

                        1.

                        ’tiheystasolla’ tämän asetuksen mukaisesti määritettyä vähimmäisprosenttiosuutta rajatarkastusasemalle määrätyn ajan sisällä saapuneiden niiden 1 artiklassa tarkoitettujen eläinten ja tavaroiden lähetysten määrästä, joille toimivaltaisten viranomaisten on suoritettava tunnistustarkastukset ja fyysiset tarkastukset;

                        2.

                        ’IMSOC:llä’ asetuksen (EU) 2017/625 131 artiklassa tarkoitettua virallisen valvonnan tiedonhallintajärjestelmää.

            3 artikla
            Lähetysten valinta fyysisiin tarkastuksiin

               1.   Toimivaltaisten viranomaisten on valittava lähetykset fyysisiin tarkastuksiin seuraavan menettelyn mukaisesti:

                           a)

                           IMSOC poimii automaattisesti tietyn lähetyksen satunnaisvalinnalla;

                           b)

                           toimivaltaiset viranomaiset voivat päättää valita lähetyksen a alakohdan mukaisesti tai samaan tavaraluokkaan kuuluvan ja samaa alkuperää olevan eri lähetyksen.

               2.   Toimivaltaisten viranomaisten on tehtävä jokaiselle fyysisiin tarkastuksiin tämän artiklan 1 kohdan mukaisesti valitulle lähetykselle täytäntöönpanoasetuksen (EU) 2019/2130 3 artiklan 1 kohdassa tarkoitetut tunnistustarkastukset.

            4 artikla
            Tunnistustarkastusten ja fyysisten tarkastusten tiheystasot

               1.   Toimivaltaisten viranomaisten on suoritettava eläinten, eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetyksille tunnistustarkastukset ja fyysiset tarkastukset 5 artiklan mukaisesti määritettyjen tiheystasojen mukaisesti.

               2.   Liitteessä II lueteltujen kolmansien maiden osalta, joiden kanssa unioni on tehnyt vastaavuussopimuksia, fyysiset tarkastukset on suoritettava kyseisissä sopimuksissa vahvistettujen tiheystasojen mukaisesti.

            5 artikla
            Eläimille, eläinperäisille tuotteille, sukusoluille ja alkioille, eläimistä saataville sivutuotteille, niistä johdetuille tuotteille, heinälle ja oljille sekä elintarvikesekoituksille suoritettavien tunnistustarkastusten ja fyysisten tarkastusten tiheystasojen määrittäminen ja muuttaminen

               1.   Edellä 1 artiklassa tarkoitettujen eläinten ja tavaroiden lähetysten tunnistustarkastusten ja fyysisten tarkastusten tiheyden perustasot vahvistetaan tämän asetuksen liitteessä I asetuksen (EU) 2017/625 54 artiklan 3 kohdan ensimmäisen alakohdan a alakohdan v ja vi alakohdassa tarkoitettujen tieteellisten arviointien ja tietojen perusteella.

               2.   Tietystä kolmannesta maasta tulevia tiettyjä tavaroita koskevien fyysisten tarkastusten tiheystasoa voidaan nostaa, jos todetaan vakavia puutteita seuraavien seikkojen perusteella:

                           a)

                           komission asetuksen (EU) 2017/625 125 artiklan 1 kohdan mukaisesti keräämät tiedot; tai

                           b)

                           komission asiantuntijoiden asetuksen (EU) 2017/625 120 artiklan 1 kohdan mukaisesti suorittaman valvonnan tulokset.
                           Tässä tapauksessa 1 kohdan mukaisesti määritetty tarkastusten tiheystaso nostetaan liitteen I mukaiselle seuraavalle ylemmälle tiheyden perustasolle tai 50 prosentin tiheystasolle, jos kyseiseen tavaraluokkaan on sovellettu 30 prosentin tiheystasoa.

               3.   Fyysisten tarkastusten tiheystasoa on nostettava 1 kohdan mukaisesti määritetyltä tiheyden perustasolta liitteen I mukaiselle seuraavalle ylemmälle tiheyden perustasolle tai 50 prosentin tiheystasolle, jos kyseiseen tavaraluokkaan on sovellettu 30 prosentin tiheystasoa, silloin kun IMSOC:n kautta kerätyt tiedot osoittavat, että vaatimustenvastaisuustaso tietystä kolmannesta maasta tulevien tiettyjen tavaroiden tapauksessa on edeltävien 12 kuukauden aikana suoritetuissa fyysisissä tarkastuksissa kyseisen tavaraluokan osalta yli 30 prosenttia suurempi kuin kaikista kolmansista maista tulevaa samaa tavaraluokkaa koskeva keskimääräinen vaatimustenvastaisuustaso.

               4.   Jos 2 tai 3 kohdassa tarkoitetut kriteerit eivät enää täyty, tarkastusten tiheystaso on alennettava liitteessä I vahvistetulle vastaavalle tiheyden perustasolle.

               5.   Komissio asettaa tämän artiklan mukaisesti määritetyt tiheystasot toimivaltaisten viranomaisten ja toimijoiden saataville IMSOC:n kautta.

            6 artikla
            Kumoamiset
            Kumotaan päätös 94/360/EY 14 päivästä joulukuuta 2019.

            7 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 95, 7.4.2017, s. 1.

            (2)  Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).

            (3)  Neuvoston direktiivi 91/496/ETY, annettu 15 päivänä heinäkuuta 1991, kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta (EYVL L 268, 24.9.1991, s. 56).

            (4)  Komission täytäntöönpanoasetus (EU) 2019/2130, annettu 25 päivänä marraskuuta 2019, virallisen valvonnan kohteena rajatarkastusasemilla oleville eläimille ja tavaroille suoritettavien asiakirjatarkastusten, tunnistustarkastusten ja fyysisten tarkastusten aikana ja niiden jälkeen toteutettavia toimia koskevista yksityiskohtaisista säännöistä (katso tämän virallisen lehden sivu 128).

            (5)  Komission päätös 94/360/EY, tehty 20 päivänä toukokuuta 1994, tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti (EYVL L 158, 25.6.1994, s. 41).

            LIITE I

               Viitekriteerit eläinten, eläinperäisten tuotteiden, sukusolujen ja alkioiden, eläimistä saatavien sivutuotteiden, niistä johdettujen tuotteiden, heinän ja olkien sekä elintarvikesekoitusten lähetysten tunnistustarkastusten ja fyysisten tarkastusten tiheyden perustason määrittämistä varten

                           Viitekriteerit tunnistustarkastusten ja fyysisten tarkastusten tiheyden perustason määrittämistä varten

                           Tiheyden perustasot, joita sovelletaan

                           Riskiluokka

                           Eläinten tai tavaroiden luokka
                            (*1)

                           tunnistustarkastuksiin

                           fyysisiin tarkastuksiin

                           I

                        Eläimet

                           100 %

                           100 %

                           II

                                    —

                                    Ihmisravinnoksi tarkoitetut jauheliha, mekaanisesti erotettu liha ja raakalihavalmisteet

                                    —

                                    Ihmisravinnoksi tarkoitettu siipikarjanliha

                                    —

                                    Ihmisravinnoksi tarkoitettu kaninliha, riistan liha ja niistä saadut lihavalmisteet

                                    —

                                    Ihmisravinnoksi tarkoitetut munat

                                    —

                                    Ihmisravinnoksi tarkoitetut munatuotteet, jotka säilytetään jäädytettynä tai jäähdytettynä

                                    —

                                    Ihmisravinnoksi tarkoitettu maito

                                    —

                                    Ihmisravinnoksi tarkoitetut maitotuotteet ja ternimaitotuotteet, jotka säilytetään jäädytettynä tai jäähdytettynä

                                    —

                                    Ihmisravinnoksi tarkoitetut vesiviljellyt kalastustuotteet ja simpukat, jotka eivät ole huoneenlämmössä säilyttämiseen soveltuvissa ilmatiiviisti suljetuissa säiliöissä

                                    —

                                    Tuotantoeläinten ruokintaan tarkoitetut eläimistä saatavat sivutuotteet ja niistä johdetut tuotteet

                           100 %

                           30 %

                           III

                                    —

                                    Ihmisravinnoksi tarkoitettu liha, muu kuin II luokkaan kuuluva, ja tällaisesta lihasta saadut lihavalmisteet

                                    —

                                    Ihmisravinnoksi tarkoitetut sulatettu eläinrasva ja proteiinijäännös

                                    —

                                    Ihmisravinnoksi tarkoitetut siipikarjanlihavalmisteet

                                    —

                                    Ihmisravinnoksi tarkoitetut munat, muut kuin II luokkaan kuuluvat

                                    —

                                    Ihmisravinnoksi tarkoitetut maitotuotteet ja ternimaitotuotteet, muut kuin II luokkaan kuuluvat

                                    —

                                    Kalastustuotteet, muut kuin II luokkaan kuuluvat

                                    —

                                    Ihmisravinnoksi tarkoitetut hunaja ja muut mehiläistuotteet

                                    —

                                    Elintarvikesekoitukset

                                    —

                                    Siitosmunat

                                    —

                                    Orgaaniset lannoitteet ja maanparannusaineet, jotka on johdettu eläimistä saatavista sivutuotteista

                                    —

                                    Ihmisravinnoksi tarkoitetut sammakonreidet ja etanat

                                    —

                                    Ihmisravinnoksi tarkoitetut hyönteiset

                           100 %

                           15 %

                           IV

                                    —

                                    Ihmisravinnoksi tarkoitetut gelatiini ja kollageeni

                                    —

                                    Luonnonsuolet

                                    —

                                    Siemenneste ja alkiot

                                    —

                                    Eläimistä saatavat sivutuotteet ja niistä johdetut tuotteet, muut kuin II luokkaan ja III luokkaan kuuluvat

                           100 %

                           5 %

                           V

                                    —

                                    Ihmisravinnoksi tarkoitetut pitkälle jalostetut tuotteet

                                    —

                                    Heinä ja oljet

                                    —

                                    Muut kuin II luokkaan, III luokkaan ja IV luokkaan kuuluvat tavarat

                           100 %

                           1 %

               (*1)  Kaupallisten näytteiden lähetysten fyysisten tarkastusten tiheystasojen on oltava tässä liitteessä esitettyjen tavaraluokkien kuvauksen mukaiset.

            LIITE II

               Luettelo 4 artiklan 2 kohdassa tarkoitetuista tietyistä kolmansista maista ja fyysisten tarkastusten tiheystasoista

            1.   Uusi-Seelanti

            Uuden-Seelannin osalta tarkastustiheyksistä määrätään neuvoston päätöksellä 97/132/EY (1) hyväksytyssä kirjeenvaihtona tehdyssä sopimuksessa, joka koskee elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen väliaikaista soveltamista.
            2.   Kanada

            Kanadan osalta tiheystasoista määrätään neuvoston päätöksellä 1999/201/EY (2) hyväksytyn sopimuksen liitteessä VIII.
            3.   Chile

            Chilen osalta tiheystasoista määrätään neuvoston päätöksellä 2002/979/EY (3) hyväksytyn assosiaatiosopimuksen liitteessä IV vahvistetussa sopimuksessa eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista.

               (1)  Neuvoston päätös 97/132/EY, tehty 17 päivänä joulukuuta 1996, Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä (EYVL L 57, 26.2.1997, s. 4).

               (2)  Neuvoston päätös 1999/201/EY, tehty 14 päivänä joulukuuta 1998, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen tekemisestä (EYVL L 71, 18.3.1999, s. 1).

               (3)  Neuvoston päätös 2002/979/EY, tehty 18 päivänä marraskuuta 2002, Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen allekirjoittamisesta ja sen tiettyjen määräysten väliaikaisesta soveltamisesta (EYVL L 352, 30.12.2002, s. 1).


title: Komission täytäntöönpanoasetus (EU) 2019/2171, annettu 17 päivänä joulukuuta 2019, Kiinan kansantasavallasta peräisin olevien volframielektrodien tuonnissa täytäntöönpanoasetuksella (EU) 2019/1267 käyttöön otettujen polkumyynnin vastaisten toimenpiteiden mahdollista kiertämistä volframielektrodien tuonnilla Intiasta, Laosista ja Thaimaasta riippumatta siitä, onko niiden alkuperämaaksi ilmoitettu Intia, Laos tai Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta

text:
                  19.12.2019

                  FI

                  Euroopan unionin virallinen lehti

                  L 329/86

         KOMISSION TÄYTÄNTÖÖNPANOASETUS (EU) 2019/2171,
         annettu 17 päivänä joulukuuta 2019,
         Kiinan kansantasavallasta peräisin olevien volframielektrodien tuonnissa täytäntöönpanoasetuksella (EU) 2019/1267 käyttöön otettujen polkumyynnin vastaisten toimenpiteiden mahdollista kiertämistä volframielektrodien tuonnilla Intiasta, Laosista ja Thaimaasta riippumatta siitä, onko niiden alkuperämaaksi ilmoitettu Intia, Laos tai Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 13 artiklan 3 kohdan ja 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:
         A.   OMA-ALOITTEINEN TUTKIMUS

                     (1)

                     Euroopan komissio, jäljempänä ’komissio’, on päättänyt perusasetuksen 13 artiklan 3 kohdan ja 14 artiklan 5 kohdan nojalla tutkia omasta aloitteestaan Kiinan kansantasavallasta peräisin olevien volframielektrodien tuonnissa käyttöön otettujen polkumyynnin vastaisten toimenpiteiden mahdollista kiertämistä ja saattaa tällaisen tuonnin kirjaamisvelvoitteen alaiseksi.

               B.   TUOTE

                     (2)

                     Tarkastelun kohteena oleva tuote, jonka osalta toimenpiteitä mahdollisesti kierretään, on Kiinan kansantasavallasta peräisin olevat volframista valmistetut hitsauselektrodit, myös hitsauselektrodeihin tarkoitetut volframitangot, joiden volframipitoisuus on vähintään 94 painoprosenttia, muut kuin ainoastaan sintratut, myös määräpituisiksi leikatut, jotka luokitellaan komission täytäntöönpanoasetuksen (EU) 2019/1267 (2) voimaantulopäivänä CN-koodeihin ex 8101 99 10 ja ex 8515 90 80 (Taric-koodit 8101991010 ja 8515908010), jäljempänä ’tarkastelun kohteena oleva tuote’. Nyt voimassa olevia toimenpiteitä sovelletaan kyseiseen tuotteeseen.

                     (3)

                     Tutkimuksen kohteena oleva tuote on sama kuin johdanto-osan edellisessä kappaleessa määritelty mutta Intiasta, Laosista tai Thaimaasta lähetetty tuote – riippumatta siitä, onko sen alkuperämaaksi ilmoitettu Intia, Laos tai Thaimaa – joka luokitellaan tällä hetkellä samoihin CN-koodeihin kuin tarkastelun kohteena oleva tuote, jäljempänä ’tutkimuksen kohteena oleva tuote’.

               C.   VOIMASSA OLEVAT TOIMENPITEET

                     (4)

                     Nyt voimassa olevat toimenpiteet, joita mahdollisesti kierretään, ovat täytäntöönpanoasetuksella (EU) 2019/1267 käyttöön otetut polkumyyntitoimenpiteet, jäljempänä ’voimassa olevat toimenpiteet’.

               D.   PERUSTELUT

                     (5)

                     Komissiolla on riittävä näyttö siitä, että Kiinan kansantasavallasta peräisin olevan tarkastelun kohteena olevan tuotteen tuonnissa voimassa olevia polkumyynnin vastaisia toimenpiteitä kierretään tuomalla unioniin tutkimuksen kohteena olevaa tuotetta.

                     (6)

                     Komissiolla on seuraavanlaista näyttöä.

                     (7)

                     Jäsenvaltioiden komissiolle perusasetuksen 14 artiklan 6 kohdan mukaisesti toimittamat tiedot tutkimuksen ja toimenpiteiden kohteena olevien tuotteiden tuontikaupasta osoittavat alustavasti, että Kiinan kansantasavallasta, Intiasta, Laosista ja Thaimaasta unioniin suuntautuvan vientikaupan rakenteessa on tapahtunut merkittävä muutos sen jälkeen, kun tarkastelun kohteena olevaa tuotetta koskevat toimenpiteet otettiin käyttöön. Näyttää siltä, ettei kyseiselle muutokselle ei ole olemassa muuta pätevää syytä tai taloudellista perustetta kuin tullin käyttöönotto.

                     (8)

                     Muutos näyttää johtuvan siitä, että Kiinan kansantasavallasta peräisin olevaa tarkastelun kohteena olevaa tuotetta uudelleenlastataan unioniin Intian, Laosin ja Thaimaan kautta. Komissiolla on riittävästi näyttöä siitä, että missään näistä maista ei ole volframielektrodien tuotantolaitoksia.

                     (9)

                     Komissiolla on myös riittävästi näyttöä siitä, että tarkastelun kohteena olevan tuotteen tuontiin sovellettavien polkumyynnin vastaisten toimenpiteiden korjaavat vaikutukset vaarantuvat sekä määrien että hintojen osalta. Määrältään huomattavan suuri tutkimuksen kohteena olevan tuotteen tuonti näyttää korvanneen tarkastelun kohteena olevan tuotteen tuonnin. Lisäksi on riittävästi näyttöä siitä, että tutkimuksen kohteena olevan tuotteen tuonti tapahtuu hinnoilla, jotka alittavat voimassa olevien toimenpiteiden käyttöönottoon johtaneessa tutkimuksessa määritetyn vahinkoa aiheuttamattoman hinnan.

                     (10)

                     Komissio on niin ikään saanut riittävän näytön siitä, että tutkimuksen kohteena olevaa tuotetta myydään polkumyyntihinnoin verrattuna tarkastelun kohteena olevalle tuotteelle aikaisemmin vahvistettuun normaaliarvoon.

                     (11)

                     Jos tutkimuksessa havaitaan, että Intiassa, Laosissa ja Thaimaassa harjoitetaan uudelleenlastauksen ohella muutakin perusasetuksen 13 artiklassa tarkoitettua toimenpiteiden kiertämistä, tutkimus voi koskea myös kyseisiä kiertämiskäytäntöjä.

               E.   MENETTELY

                     (12)

                     Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevan tuotteen tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

                     (13)

                     Jotta komissio saa tutkimuksen kannalta tarpeelliset tiedot, kaikkien asianomaisten osapuolten olisi otettava yhteyttä komissioon viimeistään tämän asetuksen 3 artiklan 2 kohdassa vahvistetussa määräajassa. Tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin. Tietoja voidaan tarvittaessa pyytää myös unionin tuotannonalalta.

                     (14)

                     Intian, Laosin, Thaimaan ja Kiinan kansantasavallan viranomaisille ilmoitetaan tutkimuksen vireillepanosta.

               a)   Tietojen kerääminen ja osapuolten kuuleminen

                     (15)

                     Kaikkia asianomaisia osapuolia, mukaan luettuna unionin tuotannonala, tuojat ja mahdolliset asiaankuuluvat järjestöt, pyydetään esittämään näkökantansa kirjallisesti ja toimittamaan asiaa tukevaa näyttöä tämän asetuksen 3 artiklan 2 kohdassa säädetyssä määräajassa. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               b)   Vapautus tuonnin kirjaamisvelvoitteesta tai toimenpiteistä sekä kyselylomakkeet

                     (16)

                     Tutkimuksen kohteena olevan tuotteen tuonti voidaan vapauttaa kirjaamisvelvoitteesta tai siihen sovellettavista toimenpiteistä perusasetuksen 13 artiklan 4 kohdan mukaisesti silloin, kun tuontiin ei liity toimenpiteiden kiertämistä.

                     (17)

                     Koska toimenpiteiden mahdollinen kiertäminen tapahtuu unionin ulkopuolella, vapautus voidaan myöntää perusasetuksen 13 artiklan 4 kohdan mukaisesti Intiassa, Laosissa ja Thaimaassa toimiville tutkimuksen kohteena olevan tuotteen tuottajille, jotka voivat osoittaa, etteivät ne ole osallisina perusasetuksen 13 artiklan 1 ja 2 kohdassa määritellyissä kiertämiskäytännöissä. Tuottajien, jotka haluavat saada vapautuksen, olisi ilmoittauduttava tämän asetuksen 3 artiklan 1 kohdassa säädetyssä määräajassa. Kyselylomake on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla osoitteessa http://trade.ec.europa.eu/tdi/case_details.cfm?id=2427, ja se on palautettava tämän asetuksen 3 artiklan 2 kohdassa säädetyssä määräajassa.

               F.   KIRJAAMINEN

                     (18)

                     Tutkimuksen kohteena olevan tuotteen tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan toimenpiteitä kierretyn, tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

               G.   MÄÄRÄAJAT

                     (19)

                     Hyvän hallintotavan mukaisesti olisi asetettava määräajat, joiden kuluessa:

                                 —

                                 asianomaiset osapuolet voivat ilmoittautua komissiolle, esittää näkökantansa kirjallisesti tai toimittaa muita tutkimuksessa huomioon otettavia tietoja,

                                 —

                                 Intiassa, Laosissa ja Thaimaassa toimivat tuottajat voivat pyytää vapautusta tuonnin kirjaamisvelvoitteesta tai toimenpiteistä,

                                 —

                                 asianomaiset osapuolet voivat esittää kirjallisen pyynnön saada tulla komission kuulemiksi.

                     (20)

                     On syytä huomata, että perusasetuksessa säädettyjen menettelyllisten oikeuksien käyttö edellyttää osapuolten ilmoittautumista tämän asetuksen 3 artiklassa säädetyissä määräajoissa.

               H.   YHTEISTYÖSTÄ KIELTÄYTYMINEN

                     (21)

                     Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

                     (22)

                     Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja perusasetuksen 18 artiklan mukaisesti.

                     (23)

                     Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

               I.   TUTKIMUKSEN AIKATAULU

                     (24)

                     Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

               J.   HENKILÖTIETOJEN KÄSITTELY

                     (25)

                     Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (3) mukaisesti.

               K.   KUULEMISMENETTELYSTÄ VASTAAVA NEUVONANTAJA

                     (27)

                     Asianomaiset osapuolet voivat pyytää kuulemismenettelystä vastaavaa neuvonantajaa osallistumaan kauppaan liittyviin menettelyihin. Neuvonantaja tarkastelee asiakirjoihin tutustumista koskevia pyyntöjä, asiakirjojen luottamuksellisuuteen liittyviä kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

                     (28)

                     Neuvonantaja voi järjestää asianomaisen osapuolen (asianomaisten osapuolten) ja komission yksiköiden välisiä kuulemisia ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantajan kanssa järjestettävää kuulemista koskevat pyynnöt on tehtävä kirjallisesti, ja niissä on esitettävä pyynnölle perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu ajallaan komission yksiköiden kanssa.

                     (29)

                     Kaikki pyynnöt on esitettävä hyvissä ajoin ja viipymättä, jottei vaaranneta menettelyjen hallittua etenemistä. Sen vuoksi asianomaisten osapuolten on pyydettävä kuulemismenettelystä vastaavan neuvonantajan osallistumista mahdollisimman pian sen jälkeen, kun osallistumisen perusteena oleva tapahtuma on aiheutunut. Edellä 5.7 kohdassa komission yksiköiden kanssa käytävien kuulemisten pyytämiselle esitettyä aikataulua sovelletaan periaatteessa soveltuvin osin neuvonantajan kanssa järjestettäviä kuulemisia koskeviin pyyntöihin. Jos kuulemista koskevat pyynnöt esitetään menettelylle vahvistetun aikataulun ulkopuolella, kuulemismenettelystä vastaava neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä niiden vaikutuksen puolustautumisoikeuksiin. Tässä yhteydessä hän ottaa asianmukaisesti huomioon tarpeen varmistaa hyvän hallinnon toteutuminen ja tutkimuksen saattaminen päätökseen oikea-aikaisesti.

                     (30)

                     Asianomaiset osapuolet voivat saada lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston sivustolla: http://ec.europa.eu/trade/trade-policy-and-you/contacts/hearing-officer/

               ON HYVÄKSYNYT TÄMÄN ASETUKSEN:

            1 artikla
            Pannaan vireille asetuksen (EU) 2016/1036 13 artiklan 3 kohdan nojalla tutkimus sen määrittämiseksi, tapahtuuko Intiasta, Laosista ja Thaimaasta lähetettyjen – riippumatta siitä, onko alkuperämaaksi ilmoitettu Intia, Laos tai Thaimaa – volframista valmistettujen hitsauselektrodien, myös hitsauselektrodeihin tarkoitetut volframitangot, joiden volframipitoisuus on vähintään 94 painoprosenttia, muut kuin ainoastaan sintratut, myös määräpituisiksi leikatut, jotka luokitellaan tällä hetkellä CN-koodeihin ex 8101 99 10 ja ex 8515 90 80 (Taric-koodit 8101991011, 8101991012, 8101991013 sekä 8515908011, 8515908012 ja 8515908013) tuonnissa unioniin täytäntöönpanoasetuksessa (EU) 2019/1267 säädettyjen toimenpiteiden kiertämistä.

            2 artikla

               1.   Jäsenvaltioiden tulliviranomaisten on asetuksen (EU) 2016/1036 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.

               2.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

               3.   Komissio voi määrätä tulliviranomaiset lopettamaan sellaisten unioniin tuotavien tuotteiden tuonnin kirjaamisen, joiden viejät/tuottajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.

            3 artikla

               1.   Asianomaisten osapuolten on ilmoittauduttava ottamalla yhteyttä komissioon 15 päivän kuluessa tämän asetuksen voimaantulosta.

               2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on esitettävä näkökantansa kirjallisesti ja toimitettava täytetyt kyselylomakkeet, mikäli ne hakevat vapautusta kirjaamisvelvoitteesta tai muista toimenpiteistä, tai muut tiedot 37 päivän kuluessa tämän asetuksen julkaisemisesta Euroopan unionin virallisessa lehdessä, ellei toisin ilmoiteta.

               3.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.

               4.   Komissiolle kaupan suojatoimiin liittyvien tutkimusten yhteydessä toimitettuihin tietoihin ei sovelleta tekijänoikeutta. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               5.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (4). Tämän tutkimuksen kuluessa tietoja toimittavia osapuolia kehotetaan perustelemaan luottamuksellista käsittelyä koskevat pyyntönsä.

               6.   Asianomaisten osapuolten, jotka toimittavat luottamuksellisia tietoja, on toimitettava niistä asetuksen (EU) 2016/1036 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulisi olla riittävän yksityiskohtaisia, jotta luottamuksellisina toimitettujen tietojen olennainen sisältö voidaan kohtuullisesti ymmärtää.

               7.   Jos luottamuksellisia tietoja toimittava osapuoli ei pysty osoittamaan hyvää syytä luottamuksellista käsittelyä koskevalle pyynnölleen tai ei liitä tietoihin ei-luottamuksellista yhteenvetoa, jonka muoto ja laatu vastaavat vaatimuksia, komissio voi jättää kyseiset tiedot huomiotta, paitsi jos asianmukaisten lähteiden perusteella voidaan vakuuttavasti osoittaa, että tiedot ovat oikeita.

               8.   Asianomaisten osapuolten on esitettävä kaikki huomautuksensa ja pyyntönsä TRON.tdi-alustan kautta (https://tron.trade.ec.europa.eu/tron/TDI), skannatut valtakirjat ja todistukset mukaan luettuina.
               Päästäkseen käyttämään TRON.tdi-alustaa asianomaisilla osapuolilla on oltava EU Login -tili. TRON.tdi-alustaan rekisteröitymistä ja sen käyttöä koskevat ohjeet löytyvät osoitteesta https://webgate.ec.europa.eu/tron/resources/documents/gettingStarted.pdf.
               Käyttämällä TRON.tdi-alustaa tai sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”EUROOPAN KOMISSION KANSSA KÄYTÄVÄ VIESTINTÄ KAUPAN SUOJATOIMIA KOSKEVISSA TAPAUKSISSA” kauppapolitiikan pääosaston verkkosivustolla osoitteessa https://trade.ec.europa.eu/doclib/docs/2011/june/tradoc_148003.pdf.
               Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Komission osoite:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                     TRON.tdi: https://webgate.ec.europa.eu/tron/tdi
               Sähköpostiosoite: TRADE-R710@ec.europa.eu

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 21.

            (2)  Komission täytäntöönpanoasetus (EU) 2019/1267, annettu 26 päivänä heinäkuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen volframielektrodien tuonnissa asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 200, 29.7.2019, s. 4).

            (3)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

            (4)  ”Limited”-merkinnällä varustettu asiakirja on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) 2018/1685, annettu 8 päivänä marraskuuta 2018, yhdenmukaisista edellytyksistä aikasarjojen toimittamiseksi uutta alueellista jaottelua varten asetuksen (EY) N:o 1059/2003 mukaisesti

text:
                  9.11.2018

                  FI

                  Euroopan unionin virallinen lehti

                  L 279/33

         KOMISSION TÄYTÄNTÖÖNPANOASETUS (EU) 2018/1685,
         annettu 8 päivänä marraskuuta 2018,
         yhdenmukaisista edellytyksistä aikasarjojen toimittamiseksi uutta alueellista jaottelua varten asetuksen (EY) N:o 1059/2003 mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 1059/2003 (1) ja erityisesti sen 5 artiklan 5 kohdan
         sekä katsoo seuraavaa:

                     (1)

                     Asetuksessa (EY) N:o 1059/2003 annetaan oikeudellinen kehys alueluokitukselle yhdenmukaistettujen alueellisten tilastojen keräämistä, kokoamista ja levitystä varten unionin alueella.

                     (2)

                     Komissio on muuttanut yhteistä tilastollisten alueyksiköiden nimikkeistöä (NUTS) asetuksella (EU) 2016/2066 (2), joka tuli voimaan 1 päivänä tammikuuta 2018.

                     (3)

                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Jäsenvaltioiden on toimitettava komissiolle aikasarjat uutta alueellista jaottelua varten liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 154, 21.6.2003, s. 1, sellaisena kuin se on viimeksi muutettuna asetuksella (EU) 2017/2391 (EUVL L 350, 29.12.2017, s. 1).

            (2)  Komission asetus (EU) 2016/2066, annettu 21 päivänä marraskuuta 2016, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 322, 29.11.2016, s. 1).

            LIITE

               Vaadittu aloitusvuosi tilastoaloittain

                        Ala

                        NUTS-taso 2

                        NUTS-taso 3

                        Maatalous

                        2013

                        Väestönkehitys – väestö, elävänä syntyneet, kuolleet

                        1990 (1)

                        1990 (1)

                        Työmarkkinat – työllisyys, työttömyys

                        2013

                        2013 (2)

                        Koulutus

                        2013

                        Ympäristö – jätteenkäsittelylaitokset

                        2014

                        Terveys – kuolemansyyt

                        1997 (3)

                        Terveys – infrastruktuuri

                        1996 (2)

                        Terveys – potilaat

                        2003 (2)

                        Tietoyhteiskunta

                        2013 (2)

                        Alueelliset taloustilit: Kotitalouksien tilit

                        2000

                        Alueelliset taloustilit – aluetilinpito

                        2000

                        2000

                        Tiede ja teknologia – T&K-menot ja henkilöstö

                        2015

                        Matkailu

                        2015

               (1)  Tietojen toimittaminen ei ole pakollista viitevuosilta 1990–2012.

               (2)  Tietojen toimittaminen ei ole pakollista.

               (3)  Tietojen toimittaminen ei ole pakollista viitevuosilta 1997–2011.


title: Komission täytäntöönpanoasetus (EU) 2018/1686, annettu 8 päivänä marraskuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäseitsemännessä osatarjouskilpailussa

text:
                  9.11.2018

                  FI

                  Euroopan unionin virallinen lehti

                  L 279/35

         KOMISSION TÄYTÄNTÖÖNPANOASETUS (EU) 2018/1686,
         annettu 8 päivänä marraskuuta 2018,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäseitsemännessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kahdennessakymmenennessäseitsemännessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kahdennessakymmenennessäseitsemännessä osatarjouskilpailussa, jonka tarjousten jättöaika päättyi 6 päivänä marraskuuta 2018, vähimmäismyyntihinta on 125,10 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/1721, annettu 12 päivänä marraskuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Gailtaler Speck” (SMM))

text:
                  15.11.2018

                  FI

                  Euroopan unionin virallinen lehti

                  L 287/1

         KOMISSION TÄYTÄNTÖÖNPANOASETUS (EU) 2018/1721,
         annettu 12 päivänä marraskuuta 2018,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Gailtaler Speck” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Itävallan esittämän pyynnön, joka koski komission asetuksen (EY) N:o 1241/2002 (2) nojalla rekisteröidyn suojatun maantieteellisen merkinnän ”Gailtaler Speck” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Gailtaler Speck” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä marraskuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1241/2002, annettu 10 päivänä heinäkuuta 2002, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun asetuksen (EY) N:o 2400/96 liitteen täydentämisestä (Gailtaler Speck, Morbier, Queso Palmero tai Queso de la Palma, Thrapsanon ekstra-neitsytoliiviöljy, Turrón de Agramunt tai Torró d'Agramunt) (EYVL L 181, 11.7.2002, s. 4).

            (3)  EUVL C 195, 7.6.2018, s. 47.


title: Komission täytäntöönpanoasetus (EU) 2018/1963, annettu 6 päivänä joulukuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Monzinger Niederberg” (SAN)

text:
                  13.12.2018

                  FI

                  Euroopan unionin virallinen lehti

                  L 316/1

         KOMISSION TÄYTÄNTÖÖNPANOASETUS (EU) 2018/1963,
         annettu 6 päivänä joulukuuta 2018,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Monzinger Niederberg” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio arvioi asetuksen (EU) N:o 1308/2013 97 artiklan 2 ja 3 kohdan mukaisesti Saksan hakemuksen nimityksen ”Monzinger Niederberg” rekisteröimiseksi ja julkaisi sen jälkeen hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Monzinger Niederberg” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Monzinger Niederberg” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä joulukuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 302, 28.8.2018, s. 6.


title: Komission täytäntöönpanoasetus (EU) 2018/1968, annettu 12 päivänä joulukuuta 2018, tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2019

text:
                  13.12.2018

                  FI

                  Euroopan unionin virallinen lehti

                  L 316/9

         KOMISSION TÄYTÄNTÖÖNPANOASETUS (EU) 2018/1968,
         annettu 12 päivänä joulukuuta 2018,
         tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2019
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (1) ja erityisesti sen 16 artiklan 1 kohdan a alakohdan,
         ottaa huomioon Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona 25 päivänä lokakuuta 2004 tehdyn neuvoston päätöksen 2004/859/EY (2) ja erityisesti sen 3 artiklan,
         sekä katsoo seuraavaa:

                     (1)

                     Euroopan talousyhteisön ja Norjan kuningaskunnan välillä 14 päivänä toukokuuta 1973 tehdyn vapaakauppasopimuksen (3), jäljempänä ’Euroopan talousyhteisön ja Norjan kuningaskunnan kahdenvälinen vapaakauppasopimus’, pöytäkirjassa N:o 2 ja Euroopan talousalueesta tehdyn sopimuksen (4), jäljempänä ’ETA-sopimus’ pöytäkirjassa N:o 3 määritetään tiettyjä maataloustuotteita ja jalostettuja maataloustuotteita koskevat osapuolten väliset kauppajärjestelyt.

                     (2)

                     ETA-sopimuksen pöytäkirjassa N:o 3 määrätään, että CN-koodiin 2202 10 00 kuuluvasta lisättyä sokeria tai muuta makeutusainetta sisältävästä vedestä ja maustetusta vedestä sekä CN-koodeihin 2202 91 00 ja 2202 99 luokitelluista nimikkeiden 0401–0404 tuotteita tai niistä saatuja rasvoja sisältämättömistä muista alkoholittomista juomista ei kanneta tullia.

                     (3)

                     Kyseisiä vesiä ja muita juomia koskeva tullittomuus on Norjan osalta tilapäisesti lakkautettu rajoittamattomaksi ajaksi Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevalla Euroopan yhteisön ja Norjan kuningaskunnan välisellä kirjeenvaihtona tehdyllä sopimuksella (5), jäljempänä ’kirjeenvaihtona tehty sopimus’. Kirjeenvaihtona tehdyn sopimuksen mukaisesti CN-koodeihin 2202 10 00, ex 2202 91 00 ja ex 2202 99 kuuluvien Norjan alkuperätuotteiden tuonti on tullitonta ainoastaan tullittomassa kiintiössä. Kiintiön ylittävistä tuontimääristä kannetaan tulli.

                     (4)

                     Komission täytäntöönpanoasetuksessa (EU) 2017/2310 (6) avattiin CN-koodeihin 2202 10 00, ex 2202 91 00 ja ex 2202 99 luokiteltujen Norjan alkuperäistuotteiden tuontia unioniin koskeva tariffikiintiö vuodeksi 2018.

                     (5)

                     Kirjeenvaihtona tehdyssä sopimuksessa edellytetään, että jos edellä mainittu tariffikiintiö on täyttynyt 31 päivään lokakuuta 2018 mennessä, seuraavan vuoden 1 päivästä tammikuuta sovellettavaa tariffikiintiötä kuuluu suurentaa 10 prosentilla. ”Quota 2” -tullitietokannasta (komission täytäntöönpanoasetuksen (EU) 2015/2447 (7) mukainen tariffikiintiöiden hallinnointi) kerättyjen tietojen mukaan täytäntöönpanoasetuksella (EU) 2017/2310 avattu tiettyjen vesien ja juomien vuoden 2018 vuotuinen kiintiö oli täyttynyt 17 päivänä syyskuuta 2018.

                     (6)

                     Sen vuoksi kyseisille vesille ja juomille olisi avattava 1 päivän tammikuuta ja 31 päivän joulukuuta 2019 väliseksi ajaksi suurennettu tariffikiintiö. Täytäntöönpanoasetuksella (EU) 2017/2310 avattu vuotuinen kiintiö vuodeksi 2018 oli 19,033 miljoonaa litraa. Vuodeksi 2019 olisi avattava 10 prosenttia suurempi kiintiö, jonka määrä on näin ollen 20,936 miljoonaa litraa.

                     (7)

                     Tällä asetuksella avattavaa tariffikiintiötä olisi hallinnoitava komission täytäntöönpanoasetuksessa (EU) 2015/2447 vahvistettujen asiaa koskevien sääntöjen mukaisesti.

                     (8)

                     Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Avataan liitteessä vahvistettu tulliton tariffikiintiö kyseisessä liitteessä luetelluille Norjan alkuperätuotteille siinä vahvistettujen edellytysten mukaisesti 1 päivästä tammikuuta31 päivään joulukuuta 2019.

               2.   Tämän asetuksen liitteessä lueteltuihin tuotteisiin sovelletaan 14 päivänä toukokuuta 1973 tehdyn Euroopan talousyhteisön ja Norjan kuningaskunnan välisen sopimuksen pöytäkirjassa N:o 3 määrättyjä alkuperäsääntöjä.

               3.   Liitteessä vahvistetun kiintiön ylittävistä tuontimääristä kannetaan etuustulli, joka on 0,047 euroa litralta.

            2 artikla
            Komissio hallinnoi 1 artiklan 1 kohdassa tarkoitettua tullitonta tariffikiintiötä täytäntöönpanoasetuksen (EU) 2015/2447 49–54 artiklan mukaisesti.

            3 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 150, 20.5.2014, s. 1.

            (2)  EUVL L 370, 17.12.2004, s. 70.

            (3)  EYVL L 171, 27.6.1973, s. 2.

            (4)  EYVL L 1, 3.1.1994, s. 3.

            (5)  EUVL L 370, 17.12.2004, s. 72.

            (6)  Komission täytäntöönpanoasetus (EU) 2017/2310, annettu 13 päivänä joulukuuta 2017, tiettyjen Euroopan parlamentin ja neuvoston asetuksen (EU) N:o 510/2014 soveltamisalaan kuuluvien maataloustuotteiden jalostuksessa tuotettujen Norjan alkuperätuotteiden tuontia Euroopan unioniin koskevan tariffikiintiön avaamisesta vuodeksi 2018 (EUVL L 331, 14.12.2017, s. 36).

            (7)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            LIITE

               Tiettyjen Norjan alkuperätuotteiden unioniin suuntautuvassa tuonnissa sovellettava vuoden 2019 tulliton tariffikiintiö

                        Järjestysnumero

                        CN-koodi

                        Taric-koodi

                        Tavaran kuvaus

                        Kiintiömäärä

                        09.0709

                        2202 10 00

                                    –

                                    vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu

                        20,936 miljoonaa litraa

                        ex 2202 91 00

                        10

                                    –

                                    alkoholiton olut, sokeria sisältävä

                        ex 2202 99 11

                        11
                        19

                                    –

                                    soijapohjaiset juomat, joiden proteiinipitoisuus on vähintään 2,8 painoprosenttia ja jotka sisältävät sokeria (sakkaroosia tai inverttisokeria)

                        ex 2202 99 15

                        11
                        19

                                    –

                                    soijapohjaiset juomat, joiden proteiinipitoisuus on alle 2,8 painoprosenttia; 8 ryhmän pähkinöihin, 10 ryhmän viljoihin tai 12 ryhmän siemeniin pohjautuvat juomat, jotka sisältävät sokeria (sakkaroosia tai inverttisokeria)

                        ex 2202 99 19

                        11
                        19

                                    –

                                    muut alkoholittomat juomat, jotka sisältävät sokeria (sakkaroosia tai inverttisokeria)


title: Komission täytäntöönpanoasetus (EU) 2018/1964, annettu 6 päivänä joulukuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Uhlen Blaufüsser Lay” / ”Uhlen Blaufüßer Lay” (SAN)

text:
                  13.12.2018

                  FI

                  Euroopan unionin virallinen lehti

                  L 316/3

         KOMISSION TÄYTÄNTÖÖNPANOASETUS (EU) 2018/1964,
         annettu 6 päivänä joulukuuta 2018,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Uhlen Blaufüsser Lay” / ”Uhlen Blaufüßer Lay” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Saksan lähettämää hakemusta nimityksen ”Uhlen Blaufüsser Lay” / ”Uhlen Blaufüßer Lay” rekisteröimiseksi ja julkaissut hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Uhlen Blaufüsser Lay” / ”Uhlen Blaufüßer Lay” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Uhlen Blaufüsser Lay” / ”Uhlen Blaufüßer Lay” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä joulukuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 277, 7.8.2018, s. 3.